Diari Oficial de la Generalitat Valenciana


Sumari del DOGV 9622, del 21-06-2023 (2023/6594)

RESOLUCIÓ de 9 de juny de 2023, de la Presidència de la Generalitat, per la qual s'aprova la forma en què s'exerciran les funcions reservades al lloc de secretaria de tercera de l'Ajuntament de Villanueva de Viver.
----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9622

Data del DOGV
:   21-06-2023

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2023/6594


Data del document
:   09-06-2023

Organisme emissor
:   Presidència de la Generalitat

Tipus de document
:   Resolució

RESOLUCIÓ de 9 de juny de 2023, de la Presidència de la Generalitat, per la qual s'aprova la forma en què s'exerciran les funcions reservades al lloc de secretaria de tercera de l'Ajuntament de Villanueva de Viver. [2023/6594]  
Per Resolució de 10 de maig de 2022, de la Presidència de la Generalitat, es va aprovar la dissolució de l'agrupació constituïda pels ajuntaments de Villanueva de Viver, Pina de Montalgrao i Fuente la Reina per al sosteniment en comú del lloc de secretaria.  
Al punt segon es creava i classificava en classe tercera el lloc de treball de secretaria de l'Ajuntament de Villanueva de Viver, quedant reservada la seua provisió a funcionaris d'Administració local amb habilitació de caràcter nacional pertanyents a la subescala de secretaria-intervenció, i al punt tercer s'eximia a Villanueva de Viver de l'obligació del sosteniment del lloc de secretaria-intervenció, decidint que les funcions reservades al lloc de secretaria-intervenció de Villanueva de Viver s'exerciren mitjançant el sistema d'acumulació de funcions a personal funcionari d'Administració local amb habilitació de caràcter nacional d'una altra entitat local.  
L'Ajuntament de Villanueva de Viver, en Ple de 30 de març de 2023, acorda sol·licitar l'exempció de l'obligació de mantindre el lloc de Secretaria-Intervenció de l'Ajuntament de Villanueva de Viver, sol·licitant que les funcions reservades al lloc de secretaria-intervenció s'exercisquen mitjançant personal del Servei d'Assistència a Municipis de la Diputació Provincial de Castelló, així com donar trasllat d'aquest acord a l'efecte d'informe previ a la Diputació Provincial de Castelló, i remetre l'expedient a la Generalitat Valenciana instant la resolució de declaració de l'exempció i que les funcions reservades al lloc de Secretaria-Intervenció de Villanueva de Viver s'exercisquen mitjançant personal del Servei d'Assistència a Municipis de la Diputació Provincial de Castelló.  
Per part seua, la Junta de Govern de la Diputació Provincial de Castelló, en sessió ordinària celebrada el dia 16 de maig de 2023, va adoptar l'acord d'aprovar la sol·licitud de l'Ajuntament de Viver, de manera que les funcions reservades al lloc de Secretaria-Intervenció de Villanueva de Viver s'exercisquen mitjançant personal del Servei d'Assistència a Municipis de la Diputació Provincial de Castelló.  
Vistos els antecedents indicats, i en virtut del que es disposa en els articles 164.1 i 170 de la Llei 8/2010, de 23 de juny, de la Generalitat, de règim local de la Comunitat Valenciana; en l'article 14 del Reial decret 128/2018, de 16 de març, pel qual es regula el règim jurídic dels funcionaris d'Administració local amb habilitació de caràcter nacional, així com en els articles 2, 4 i 12 del Decret 92/2021, de 9 de juliol, del Consell, de regulació del personal funcionari amb habilitació de caràcter nacional, i de conformitat amb la Resolució de 17 de febrer de 2022, del president de la Generalitat, per la qual delega determinades atribucions en diferents òrgans de la Presidència (DOGV, 21.02.2022), resolc:  
  
  
Primer  
Mantindre la classificació en classe tercera el lloc de treball de secretaria de l'Ajuntament de Villanueva de Viver; queda reservada la seua provisió a funcionaris d'Administració local amb habilitació de caràcter nacional pertanyents a la subescala de secretaria- intervenció, així com mantindre l'exempció a l'Ajuntament de Villanueva de Viver de l'obligació del sosteniment del lloc de secretaria-intervenció.  
  
  
Segon  
Les funcions reservades al lloc de secretaria de tercera de l'Ajuntament de Villanueva de Viver s'exerciran mitjançant personal del Servei d'Assistència a Municipis de la Diputació Provincial de Castelló.  
  
Contra aquesta resolució, que posa fi a la via administrativa, de conformitat amb el que s'estableix en l'article 114.c de la Llei 39/2015, d'1 d'octubre, del procediment administratiu comú de les administracions públiques, les persones interessades podran interposar els següents recursos:  
a) Directament recurs contenciós administratiu davant el Jutjat contenciós administratiu de València o davant el jutjat contenciós administratiu en la circumscripció del qual tinga la persona demandant el seu domicili, en el termini de dos mesos comptats a partir de l'endemà de la publicació en el Diari Oficial de la Generalitat Valenciana, de conformitat amb el que es disposa en els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
b) Potestativament, recurs de reposició davant el mateix òrgan que ha dictat l'acte, en el termini d'un mes a comptar de l'endemà de la publicació en el Diari Oficial de la Generalitat Valenciana, de conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.  
  
c) En el cas que la persona interessada siga una administració pública, no es pot interposar recurs en via administrativa, i això sense perjudici de la possibilitat d'efectuar el requeriment al qual es refereix l'article 44 de la Llei 29/1998, de 13 de juliol, en el termini de dos mesos comptats des de l'endemà de la publicació de la present resolució en el Diari Oficial de la Generalitat Valenciana.  
Tot això sense perjudici que les persones interessades puguen fer ús de qualsevol altra via que estimen oportuna.  
  
València, 9 de juny de 2023.- El president de la Generalitat, p. d. (R 17.02.2022, DOGV 21.02.2022), la secretària autonòmica de Cohesió Territorial i Polítiques contra el Despoblament: Elena Cebrián Calvo.